**RAZPIS - TRAJNOSTNA EVROPA ZA VSE 2018**

**I. Uvod**

Triletni projekt **Trajnostna Evropa za vse**, ki se financira iz sredstev programa DEAR Generalnega direktorata za mednarodno sodelovanje in razvoj, združuje strokovno znanje in izkušnje 25 partnerjev iz 14 članic EU ter evropskih in svetovnih mrež. Projekt je odziv na potrebo po resnem, participativnem in zakonitem izvajanju Agende za trajnostni razvoj do leta 2030 ter potrebo po globalnih, celovitih in integriranih dejanjih z globalnim pristopom na lokalni ravni. Cilj projekta je spodbuditi ambiciozno izvajanje Agende 2030 na ravni EU ter od EU in evropskih vlad zahtevati odgovornost in ambicioznost pri njenem izvajanju. S krepitvijo evropske mreže SDG Watch Europe in podpiranjem večsektorskih civilno-družbenih koalicij, s spodbujanjem sodelovanja in podpiranjem nacionalnih in lokalnih civilno-družbenih organizacij, evropskih in nacionalnih politik ter kampanj za osveščanje želimo povečati zavedanje državljanov EU in snovalcev politike o njihovi vlogi ter odgovornostih pri prizadevanju za trajnostno prihodnost, prehodu na bolj vzdržen način življenja in razvoju ter spodbujanju usklajenega pristopa. S spodbujanjem vključevanja in sodelovanja civilnih združenj z vseh področij želimo zagotoviti, da trajnost igra osrednjo vlogo v postopkih sprejemanja odločitev in politik ter da pri tem nihče ne bo spregledan.

Glede na zgoraj povedano je eden od glavnih elementov projekta dodeljevanje sredstev (posredovanih nepovratnih sredstev) lokalnim skupinam, aktivističnim organizacijam in drugim civilno-družbenim organizacijam, ki delujejo na lokalni ravni, z namenom krepitve njihovih kapacitet, spremljanja uresničevanja ciljev trajnostnega razvoja in osveščanja o izjemnem pomenu teh ciljev za vsakega državljana EU ter njihovi vlogi pri uresničevanju Agende 2030.

V Sloveniji program Trajnostna Evropa za vse izvaja **Povod, zavod za kulturo in razvoj mednarodnih odnosov v kulturi**.

**V okviru programa projekta bo Povod v letu 2018 izvajal programe, ki opozarjajo na problematiko neenakosti pri zaposlovanju, v zvezi z migracijami, medkulturnim dialogom, davčno pravičnostjo in vplivi neenakosti na najbolj ranljive družbene skupine. Posebna pozornost je namenjena opozarjanju na težave neenakosti v kontekstu trajnostnega razvoja**. **Vrhunec dejavnosti letne kampanje bo** **v drugi polovici septembra 2018.**

Projekt se loteva vseh 17 ciljev trajnostnega razvoja, kar se kaže v prepletenosti in medsebojni odvisnosti različnih evropskih, nacionalnih in lokalnih aktivnosti, s posebnim poudarkom na tematskih kampanjah proti neenakosti, za trajnostno oskrbo s hrano in kmetijstvo ter za trajnostno porabo in pridelavo, ki se prepletajo s presečnimi temami spola, migracij in podnebnih sprememb.

Prvo leto se kampanja posveča boju proti neenakosti: Kampanja proti neenakosti želi zagotoviti, da nihče ni spregledan, in hkratno spoštovanje omejitev planeta. Gre za skupno prizadevanje lokalnih, nacionalnih in evropskih deležnikov iz 15 držav, ki osveščajo o neenakosti in revščini v Evropi in širše ter si prizadevajo za ustrezne spremembe v politiki in družbi. Namen kampanje je omogočanje in spodbujanje družbenega, kulturnega, gospodarskega in političnega vključevanja vseh, predvsem žensk, otrok in manjšin. Gre za zagotavljanje enakih priložnosti in možnosti z bojem za spremembe diskriminatornih politik in praks. Gre za boj proti zmanjševanju javnih investicij v osnovne storitve in programe socialne varnosti. Gre za prizadevanja za politiko socialne varnosti, ki stremi k povečevanju

enakosti. Gre za zagotavljanje okoljske pravičnosti. Gre za zagotavljanje davčne pravičnosti. Gre za spodbujanje varnih, rednih in odgovornih migracij ter mobilnosti ljudi. Gre za odpravo vseh vrst diskriminacije žensk in deklet.

**II. Cilji, ciljne skupine, pričakovani rezultati in prednostne teme**:

**Cilj** podeljevanja sredstev je osveščanje o ciljih trajnostnega razvoja na lokalni ravni in vključevanje lokalnega prebivalstva v spodbujanje lokalnih akterjev ter oblasti k zavezam in dejanjem za uresničevanje teh ciljev.

Prejemniki sredstev bodo s kampanjami naslavljali tako formalne kot neformalne lokalne skupine (in tako pomnoževali učinek usposabljanj in osveščanja) in prebivalce, tudi šole in študente, in jih osveščali o povezavi med vsakodnevnimi izbirami ter cilji trajnostnega razvoja. To bo prispevalo k pričakovanim rezultatom:

- krepitvi lokalnih deležnikov,

- krepitvi in razvoju lokalnih platform in mrež za izmenjavo znanja glede uresničevanja in spremljanja ciljev trajnostnega razvoja,

- utrditvi zavezništev z lokalnimi deležniki, ki delujejo na področju Agende 2030,

- večji osveščenosti in angažiranosti prebivalcev glede uresničevanja Agende 2030.

**Prednostne teme**:

Lokalne kampanje prejemnikov sredstev bodo prispevale k vseevropskim in nacionalnim kampanjam proti neenakosti, za doseganje ciljev trajnostnega razvoja in za osveščanje lokalnega prebivalstva ter njegovo vključevanje v doseganje trajnostnega in poštenega načina življenja z nizkim ogljičnim odtisom.Lokalne akcije prejemnikov sredstev bodo prispevale k nacionalnim kampanjam glede zgoraj navedenih tem.

**III. Merila za pridobitev sredstev**

**Kdo se lahko prijavi?**

- lokalne organizacije

- lokalne članice nacionalnih civilno-družbenih organizacij, ki delujejo lokalno

- lokalna združenja, vključno s študentskimi združenji, klubi, civilnimi iniciativami ipd.

Prosilci za sredstva morajo biti:
a) pravne osebe,
b) neprofitne organizacije,
c) ustanovljeni v Sloveniji**.**
*Opomba:* *Prosilec lahko v istem razpisu odda le eno prijavo na nacionalni ravni.*

**Aktivnosti, za katere se podeljujejo sredstva**

**Trajanje**: aktivnosti, za katere se podelijo sredstva, se začnejo izvajati na dan podpisa pogodbe (maja) in se morajo zaključiti do 30. septembra 2018, mesec dni po njihovem zaključku pa je treba predložiti poročilo o izvedbi.

**Višina sredstev**: Posameznemu prosilcu bodo podeljena sredstva največ v višini 1.000 EUR.

85 % odobrenih sredstev bo izplačanih vnaprej oz. ob začetku projekta na podlagi finančnega načrta in podpisane pogodbe, preostalih 15 % pa po oddaji poročila na podlagi dejanskih stroškov.

*Opomba:* *V tem razpisu bodo 3 prosilcem podeljena sredstva v višini največ 1.000 EUR.* *Ne spreglejte še enega razpisa, namenjenega prosilcem iz 14 držav, v katerem je višina dodeljenih sredstev omejena na 7.000 EUR.* *Za več informacij pojdite na* [*www.makeeuropesustainableforall.org*](http://www.makeeuropesustainableforall.org)*.*

**Področje razpisa**: sredstva bodo podeljena za aktivnosti, skladne s cilji in prioritetami tega projekta, predvsem z nacionalno kampanjo in bojem proti neenakosti.

**Lokacija**: aktivnosti se morajo izvajati na lokalni ravni v **Sloveniji**.

**Vrsta dejavnosti**: **OSVEŠČANJE/AKTIVIZEM/USPOSABLJANJE**

Primeri aktivnosti, za katere se podeljujejo sredstva:

* javni dogodki,
* usposabljanja,
* okrogle mize,
* razprave s snovalci politik,
* izobraževalne aktivnosti (na šolah, univerzah ipd.),
* nastopi,
* pogovori,
* ulične akcije,
* delavnice,
* kreativne in kulturne dejavnosti,
* aktivnosti za mlade,
* publikacije (zloženke, avdio-vizualne izdelki, material za kampanje ipd.),
* video, zvočne ali fotografske in pisne izpovedi posameznikov, ki so bili žrtve diskriminacije zaradi neenakosti, za uporabo v medijih/družbenih medijih.

Primeri **neustreznih** aktivnosti:

• aktivnosti, ki se nanašajo zgolj ali predvsem na podporo posameznikom za sodelovanje na delavnicah, seminarjih, konferencah ali kongresih;

• aktivnosti, ki se nanašajo zgolj ali predvsem na štipendiranje izobraževanja ali usposabljanja posameznikov;

• aktivnosti v podporo političnim strankam;

• aktivnosti, povezane z zbiranjem sredstev;

• osnovne aktivnosti prosilca;

• aktivnosti, ki obsegajo zgolj ali predvsem naložbe v osnovna sredstva, npr. računalniško opremo;

•aktivnosti, ki posameznike ljudi ali skupine ljudi neenako obravnavajo na podlagi spola, spolne usmerjenosti, verskega prepričanja ali njegove odsotnosti ali narodnosti.

**Upravičeni stroški**

Stroški morajo biti neposredno povezani z izvajanjem aktivnosti. Prednost bodo imeli projekti z ugodnim razmerjem med stroški in potencialnim dosegom, pri katerih bo kar največji del izdatkov povezan s samo izvedbo akcije (npr. stroški izdelave gradiv, najema prizorišča, potni stroški govorcev, neposredni stroški dela ipd.) S sredstvi ni dovoljeno pokrivati posrednih stroškov, stroške dela, neposredno povezane s projektom, pa lahko vključite v predlagani finančni načrt.

**IV. Merila za izbor**

Pri izbiri projektov se bo med drugim prednostno upoštevala ustreznost predloga z vidika ciljev projekta Trajnostna Evropa za vse, pri čemer bodo imeli še posebno težo projekti, ki se osredotočajo na vprašanja človekovega razvoja in neenakosti ter **prednostne naloge in vprašanja nacionalnih kampanj**, celovitost pristopa predlaganih aktivnosti, možen doseg, izvirnost in inovativnost ideje, njen pomen za lokalno skupnost, možnost povečanja osveščenosti prebivalcev in njihove angažiranosti glede ciljev trajnostnega razvoja, vključenost drugih deležnikov, družbenih gibanj, nevladnih organizacij in lokalnih oblasti ter učinek in trajnost doseženih rezultatov.

Prednost bodo imele lokalne organizacije, ki delajo neposredno z lokalnimi skupnostmi, in subjekti/organizacije, ki so sodelovale v usposabljanjih in delavnicah v okviru projekta Trajnostna Evropa za vse na nacionalni ravni. **Program Trajnostna Evropa za vse organizira 20. 4. 2018 svojo prvo nacionalno konferenco, ki bo v Mestnem muzeju v Ljubljani. Za podrobnosti spremljajte** [**objave zavoda Povod**](https://www.facebook.com/Povod-249963391841863/)**.**

Komisija bo preverila ali prijave izpolnjujejo merila glede upravičenosti do sredstev. Komisija bo prijave ocenjevala in razvrstila s pomočjo ocenjevalne lestvice. Rezultati bodo objavljeni na spletnih straneh organizacije Povod, zavod za kulturo in razvoj mednarodnih odnosov v kulturi, ločeno pa bodo obveščeni le prejemniki sredstev.

**V. Poročanje**

Prejemniki morajo oddati zahtevana poročila (vsebinsko in finančno s priloženimi dokazilnimi dokumenti) na projektnih predlogah tega razpisa, vključno s fotografijami in dokazili o dosegu (spletnimi povezavami, objavami ipd).

**VI. Komunikacija & prepoznavnost** V vseh objavah, navedbah, dokumentih, novicah in drugih aktivnostih za povečanje prepoznavnosti in komunikacijo glede projekta je treba upoštevati zahteve glede komunikacije in uporabe podobe projekta Trajnostna Evropa za vse, vključno z uporabo logotipa projekta in zastave EU (z navedbo, da projekt finančno podpira EU, in ustrezno izjavo glede odgovornosti).

**VII. Kako se lahko prijavite?**

Prijava projekta mora vsebovati:

* prijavnico (predloga v prilogi I),
* finančni načrt (predloga v prilogi II).

Prijave pošljite na povod@povod.si.

**Rok za prijavo**

Prijave je treba oddati najpozneje do polnoči 6. 5. 2018.

**VIII. INFORMATIVEN ČASOVNI RAZPORED**

|  |  |
| --- | --- |
| Rok za prijavo | 6. maj 2018 do polnoči po srednjeevropskem času |
| Ocenjevanje in izbira | 6. – 25. maj 2018 |
| Obveščanje o prejemnikih sredstev za leto 2018 | teden okrog 25. maja 2018 |
| Izvajanje projektov | Maj – 30. september 2018 |
| Poročanje  | Poročila morajo biti oddana najpozneje mesec dni po zaključku izbranih projektov, oziroma najkasneje do 30. oktobra 2018.  |

**Več informacij**:

Za več informacij se obrnite na zavod Povod, Čučkova ulica 3, 2250 Ptuj

Email: povod@povod.si

Telefon:059 03 08 07